open-index/open-wikipedia-markdown huggingface dataset:
Constantia (kiesafdeling)

[duimnael|regs|210px|[Sidney Waterson was van 16 Januarie 1948 tot 4 Junie 1948 skaars ses maande Suid-Afrika se tweede minister van vervoer ná die Verenigde Party se skoknederlaag in die 1948-verkiesing. Hy was van 1943 af tien jaar lank LV vir Claremont en daarna ook nog vyf jaar LV vir Constantia.]]

[duimnael|regs|320px|Die laaste Smuts-kabinet (1948). Van links staan Sidney Waterson (LV vir Constantia van 1953 tot 1970 en voor dit vir [Claremont (kiesafdeling)|Claremont van 1943 tot 1953), Pieter van der Byl, H.G. Lawrence, James Mushet, genl. Jan Smuts, A.G.F. Clarkson, H. Gluckman, JGN Strauss, Colin Steyn en voor Jannie Hofmeyr.]]

**Constantia** was van 1953 tot 1994 'n kiesafdeling vir die Suid-Afrikaanse Volksraad in die suidelike voorstede van Kaapstad. In dié 41 jaar was dit altyd in opposisiehande, eers die Verenigde Party en daarna die Progressiewe Federale Party. 

In 1953 en 1958 word Sidney Frank Waterson, lid van genl. Jan Smuts se laaste kabinet tot Mei 1948 en van 1943 tot 1953 LV vir Claremont, onbestrede in Constantia verkies. Soos te wagte stem Constantia in die volkstemming in 1960 oorweldigend teen republiekwording toe 'n volle 10&nbsp;405 nee-stemme uitgebring word vergeleke met net 1&nbsp;638 ja-stemme. In die verkiesing die volgende jaar kry Waterson die eerste teenstand in Constantia met J.R. Vigne van die Liberale Party wat 1&nbsp;115 stemme kry, 6&nbsp;539 minder as die dienende LV. In 1966 sê die Progressiewe Party se R.F. Hurley vir Waterson die stryd aan, maar verloor met 4&nbsp;429 stemme. 

Waterson bly LV tot 21 April 1970 (die einde van 'n 41 jaar lange loopbaan as LV met net 'n onderbreking van vyf jaar tussen 1938 en 1943) en in die verkiesing van daardie jaar wen David Duncan Baxter eweneens gemaklik vir die Verenigde Party met 'n meerderheid van 3&nbsp;982 teen die P.P. se D. Knight. Die derde P.P.-kandidaat wat sy hand aan Constantia waag is W.J.M. van Heerden in 1974. Hy verloor met 2&nbsp;385 stemme teen Baxter. Van 1977 tot 1989 het die Progressiewe Federale Party in elke verkiesing in Constantia geseëvier.  

## Sien ook 
* Bellville
* Claremont
* De Kuilen
* Durbanville
* Groenpunt
* Groote Schuur
* Kaapse Vlakte
* Kaapstad-Hawe
* Kaapstad-Kasteel
* Kaapstad-Sentraal
* Kaapstad-Tuine
* Liesbeek
* Maitland
* Mowbray
* Nuweland
* Parow
* Pinelands
* Rondebosch
* Seepunt
* Simonstad
* Soutrivier
* Suid-Skiereiland
* Tygervallei
* Vasco
* Woodstock
* Wynberg

## Bronne 
* Potgieter, D.J. (ed.) 1972. *Standard Encyclopaedia of Southern Africa*. Cape Town: Nasionale Opvoedkundige Uitgewery (Nasou).
* Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
Dieprivier

**Dieprivier** is 'n voorstad in Kaapstad, genoem na die Dieprivier wat deur die gebied vloei. Die voorstad grens aan Heathfield in die suide en aan  Plumstead in die noorde. Dieprivier se spoorweghalte is op die hooflyn van Kaapstad na Simonstad geleë.

Volgens die 2011-sensus het Dieprivier 'n bevolking van 2&nbsp;515 gehad.

## Sien ook
* Dieprivier (dubbelsinnig)

## Verwysings
St James

**St James** is 'n voorstad in Kaapstad. Volgens die 2011-sensus het St. James 'n bevolking van 491 gehad.

## Verwysings 
* Burman, Jose: The False Bay Story. Kaapstad: Human & Rousseau,1977. 
* Tredgold, Arderne: Bay between the mountains. Kaapstad: Human & Rousseau, 1995.
Sonvallei

**Sonvallei** is 'n voorstad in Kaapstad. Volgens die 2001-sensus het Sonvallei 'n bevolking van 2&nbsp;024 gehad.

## Verwysings
Webb Ellis-beker

duimnael|upright|Die Webb Ellis-beker
duimnael|upright|Paul de Lamerie se beker het Carrington en Co in hul ontwerp vir die beker geïnspireer

Die **Webb Ellis-beker** is 'n beker wat aan die rugbyspan wat die rugbywêreldbeker wen oorhandig word. Die beker is genoem na William Webb Ellis, wat as die uitvinder van rugby beskou word. Die goud en silwer versierde prys is in 1987 vir die eerste keer aan die All Blacks oorhandig. Die Springbokke hou tans die beker nadat hulle die Rugbywêreldbeker in 2023 gewen het.

## Die beker 
Die beker is 38&nbsp;cm hoog en is gemaak van vergulde silwer. Dit het twee ore, op die een is die kop van 'n sater afgebeeld, op die ander 'n nimf. Op die voorkant van die beker is die woorde *International Rugby Football Board* en daaronder *The Webb Ellis Cup* gegraveer.

Die beker is in die goud- en silwersmedery *Garrard & Co* in Londen gemaak. Die model is gebaseer op 'n beker uit 1906 wat gemaak is deur die Londense onderneming *Carrington and Co*. Hierdie beker is op sy beurt gebaseer op 'n beker uit 1740 wat deur Paul de Lamerie ontwerp is.

## Wenners 
Die vorige wenners van die Webb Ellis-trofee is:
* 1987: 
* 1991: 
* 1995: 
* 1999: 
* 2003: 
* 2007: 
* 2011: 
* 2015: 
* 2019: 
* 2023: 

## Eksterne skakels
Forsyth Barr-stadion

Die **Forsyth Barr-stadion** (amptelik die **Forsyth Barr-stadion by Universiteitsplaza**) is 'n sportstadion in Dunedin, Nieu-Seeland. Tydens die bouproses het die stadion ook bekend gestaan as Dunedinstadion, Awateastraatstadion, Nieu-Carisbrook of sy niekommersiële naam wat gebruik was tydens die Rugbywêreldbeker 2011, **Otagostadion**.

Die stadion is op 5 Augustus 2011 deur die premier van Nieu-Seeland, John Key, geopen waardeur dit Carisbrook as die tuisveld van die Highlanders in Superrugby, en van die Otago Rugbyvoetbalunie in die ITM-beker vervang het. Die stadion het vier wedstryde tydens die Rugbywêreldbeker 2011 aangebied. Dit was ook een van die gasheerstadions tydens die Vrouesokkerwêreldbeker 2023.

## Fotogalery 

Lêer:Forsyth Barr Stadium under construction October 2009.jpg|Die Forsyth Barr-stadion onder konstruksie in 2009
Lêer:Dunedin Forsyth Barr Stadium.JPG|Buiteaansig van die Forsyth Barr-stadion in 2011

Lêer:Argentina vs England 2011 RWC (1).jpg|Wedstryd tussen Argentinië en Engeland tydens die Rugbywêreldbeker 2011
Lêer:Otago United v Waikato FC (1).jpg|Sokkerwedstryd tussen Otago United en Waikato FC in 2012

## Wedstryde 
### Rugbywêreldbeker 2011 
### Vrouesokkerwêreldbeker 2023 
## Verwysings 
## Eksterne skakels 
*  Amptelike webwerf
*  Jasmax.com
*  Dunedin Stadsraad projekdokumente 
*  Our Stadium webblad 
*  Carisbrook webblad 
*  Otago Stadium webblad 
*  Forsyth Barr webblad
*  Forsyth Barr-stadion virtuele toer
*  Forsyth Barr-stadion op Twitter
*  Forsyth Barr-stadion Facebookblad
Whangarei

**Whangarei** (uitgespreek [ˈfaːŋaˌɾei], Māori: **Whangārei-terenga-paraoa**) is die noordelikste stad in Nieu-Seeland. Die stad is ook die administratiewe hoofstad van die Northland-streek.

Whangarei was een van die Nieu-Seelandse gasheerstede tydens beide die Rugbywêreldbeker 2011 en Vrouerugbywêreldbeker 2021.
De Kuilen (kiesafdeling)

**De Kuilen** was 'n kiesafdeling in die Kaapse Skiereiland vir die Suid-Afrikaanse Volksraad wat eers in die tagtigerjare afgebaken is en tot 1994 voortbestaan het.

## Sien ook 
Bellville, Claremont, Constantia, Durbanville, Groenpunt, Groote Schuur, Kaapse Vlakte, Kaapstad-Hawe, Kaapstad-Kasteel, Kaapstad-Sentraal, Kaapstad-Tuine, Liesbeek, Maitland, Mowbray, Nuweland, Parow, Pinelands, Rondebosch, Seepunt, Simonstad, Soutrivier, Suid-Skiereiland, Tygervallei, Vasco, Woodstock, Wynberg

## Bronne 
* Potgieter, D.J. (ed.) 1972. *Standard Encyclopaedia of Southern Africa*. Cape Town: Nasionale Opvoedkundige Uitgewery (Nasou).
* Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
Northland

**Northland** (Māori: **Te Tai Tokerau**) is die mees noordelike streek in Nieu-Seeland. In Oktober 2019 het die streek sowat 188&nbsp;700 inwoners gehad. Die grootste nedersetting is Whangarei. 

## Verwysings
Arandis

[duimnael|Die [Rössing uraanmyn naby Arandis]]

**Arandis** is 'n dorp in die Namibiese streek van Erongo, wat in 1976 gestig is. Dit is 15 km buite een van die wêreld se grootste oopgroefuraanmyne, die Rössing-uraanmyn. Die naam kom vanaf Nama, wat beteken 'die plek waar mense huil'.

Arandis is in 1978 gestig vir die werkers by die Rössing-uraanmyn, en het in 1994 dorpstatus ontvang. In 2010 was die bevolking 7&nbsp;600, waarvan meeste by die myn werk wat 29 km² van die grond besit.

## Ekonomie en infrastruktuur 
In 2000 was daar 'n herlewing in ekonomiese groei in Arandis. Met die wêreldwye energiekrisis het 'n aansienlike toename in kernkrag plaasgevind, met toenemende vraag na Arandis se uraan. Selfs banke wat voorheen gesluit het, het teruggekeer.

## Politiek 
Arandis word bestuur deur 'n stadsraad wat vanaf November 2015 sewe setels het.

In die 2010 plaaslike owerheidsverkiesing het SWAPO met 664 stemme gewen. SWAPO het ook die plaaslike owerheidsverkiesing in 2015 gewen, met 5 setels (780 stemme).

## Verwysings 
## Eksterne skakels
Catherine Taylor

duimnael|regs|240px|Catherine Taylor in 1954.

**Catherine Dorothea Taylor** (gebore Sharpe, Birmingham, 4 Februarie 1914 – Kaapstad, 9 April 1992) was 'n Suid-Afrikaanse politikus en die Verenigde Party se Volksraadslid vir Wynberg van 31 Julie 1963, toe sy in 'n tussenverkiesing gewen het, tot sy in 1974 uit die VP bedank het oor die party se deelname aan die omstrede Schlebush-kommissie.

## Persoonlike besonderhede 
Toe sy twee jaar oud was, kom Taylor saam met haar vader, die aartsdeken Harold Stephen Sharpe, na Suider-Afrika waar hy om die beurt aartsdeken van Basoetoland, Pretoria en Suidwes-Afrika was tussen 1916 en 1937. In 1932 matrikuleer sy aan die St. Mary's Diocesan School for Girls in Pretoria en gaan studeer in Engeland aan die Bristol-universiteit in filosofie, tale, sielkunde en geskiedenis.

Op 5 September 1939, toevallig dieselfde dag waarop genl. Jan Smuts vir genl. J.B.M. Hertzog as premier opgevolg en die dag voordat Suid-Afrika oorlog teen Duitsland verklaar het aan die begin van die Tweede Wêreldoorlog, trou Taylor in Kaapstad met Lance Gordon Taylor. Twee seuns is uit die huwelik gebore: Michael sou 'n verslaggewer en skakelwesekonsultant word en Nicholas (Nick) 'n sanger van kabaret en ligte musiek, waaronder treffers soos "Liefde is 'n stille rivierstroom".

## Politieke loopbaan 
Taylor word in 1954 lid van die Kaaplandse Provinsiale Raad vir Wynberg en dien twee jaar as hoofsweep voordat sy voorsitter van die partykoukus en adjunkleier in die raad word. Op 31 Julie 1963 wen sy die tussenverkiesing vir die Volksraadsetel in dieselfde kiesafdeling teen P.J. Wolmarans van die Nasionale Party en D.B. Molteno van die Progressiewe Party met 'n meerderheid van 2&nbsp;151 stemme bo Wolmarans. In 1966 se algemene verkiesing vergroot sy haar meerderheid, dié keer net teen die N.P. se G.P. van Zyl, tot 3&nbsp;422. In 1970 vaar sy selfs beter en klop die N.P. se A. Koch met 'n meerderheid van 4&nbsp;836. Van 1970 tot 1973 was sy die V.P. se woordvoerder oor onderwys. 

## Bedank uit V.P. 
Sy besluit egter voor die algemene verkiesing van 1974 om haar nie weer in Wynberg verkiesbaar te stel nie en bedank uiteindelik uit die Verenigde Party oor hulle deelname aan die Schlebusch-kommissie. Hoewel sy die party se skaduminister van onderwys was, het die partyleier, sir De Villiers Graaff, haar nie afgevaardig om namens die VP in dié kommissie te dien nie. Hierna skryf sy haar outobiografie, *If Courage Goes. My twenty years in South African politics*, wat in 1976 deur Macmillan South Africa uitgegee is.

## Bronne 
* Potgieter, D.J. (red.) 1972. *Standard Encyclopaedia of Southern Africa*. Cape Town: Nasionale Opvoedkundige Uitgewery (Nasou).
* Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
* Taylor, Catherine. 1976. *If courage goes. My twenty years in South African politics*. Johannesburg: Macmillan South Africa.
Gisborne

**Gisborne** (Māori: **Tūranga-nui-a-Kiwa**) is 'n stad in oostelike Nieu-Seeland en die grootste nedersetting in die Gisborne streek.
Berea, Durban

**Berea** is 'n voorstad van Durban, Suid-Afrika aan die noordelike kant van die stad wat oor die stadskern en die Indiese Oseaan uitkyk. Berea is ook die kollektiewe naam vir die voorstede in die gebied. Dit word beskryf as die area tussen die Universiteit van KwaZulu-Natal se Howard College-kampus en die Burmanbos-natuurreservaat.

## Verwysings
Nelson, Nieu-Seeland

**Nelson** (Māori: **Whakatū**) is 'n stad op Nieu-Seeland se Suideiland. Nelson, wat aan die oosoewer van Tasmanbaai geleë is en as Nieu-Seeland se geografiese sentrum beskou word, is in 1841 gestig as die eerste stad op die Suideiland en die tweede oudste in heel Nieu-Seeland. Dit is genoem na die Britse Vlootkommandeur Horatio Nelson. Tans is Nelson die ekonomiese, kulturele en nywerheidspilpunt vir die noordelike gebied van die Suideiland.

duimnael|links|'n Lugbeeld van Nelson
In 1858 het koningin Victoria stadstatus aan Nelson toegeken. Met 'n bevolking van sowat 50&nbsp;600 is Nelson die twaalfde grootste stedelike nedersetting in Nieu-Seeland. Richmond, die tweede grootste nedersetting in die omgewing van Nelson met byna 14&nbsp;000 inwoners, val nie onder die beheer van Nelson se stadsraad nie. Saam met Richmond vorm Nelson die negende grootste verstedelikte gebied in die land volgens sy bevolking.

Die stadsgebied grens in die weste en suidweste aan die Distriksraad van Tasman en in die noordooste, ooste en suidooste aan die Distriksraad van Marlborough.

## Sport 
Nelson was een van Nieu-Seeland se gasheerstede tydens die Vrouekrieketwêreldbeker 1982, die Rugbywêreldbeker 2011 en die Krieketwêreldbeker 2015.

## Verwysings 
## Eksterne skakels 
*  Amptelike webwerf van Nelson se stadsraad

; Ensiklopediese inligting
----
*  
*   
*   

; Toerisme
----
*  
*  Amptelike toerismewebwerf
Parow (kiesafdeling)

[duimnael|regs|340px|Genl. [Jan Smuts gesels met lede van sy kabinet, sen. A.M. Conroy, James Wellwood Mushet (LV vir Liesbeek van 1920 tot 1921, Maitland van 1938 tot 1943, Vasco van 1943 tot 1953, maar onsuksesvol in daardie jaar se algemene verkiesing in Parow), Jannie Hofmeyr en Frederick Sturrock, in 1946.]]

**Parow** was 'n kiesafdeling vir verkiesings van die Volksraad van die Unie van Suid-Afrika en die Republiek van Suid-Afrika in die latere Noordelike Stadsgebiede van Kaapstad van 1948 af tot 1994.

## 1948-1953 
In die eerste algemene verkiesing in daardie jaar wen die Herenigde Nasionale Party se Alfred Ernest Erlank met 'n meerderheid van 1&nbsp;232 stemme teen die Verenigde Party se J.H. Boonzaaier. Erlank bly net LV vir Parow tot 4 Maart 1953, want in die verkiesing daardie jaar kombineer Parow met Bellville as Bellville-Parow toe die Nasionale Party se Jan Haak met 2&nbsp;251 stemme wen teen die Verenigde Party se James Wellwood Mushet, wat van 1943 tot 1953 LV vir Vasco was en voorheen ook vir Maitland (1938-1943) en Liesbeek (1920-1921). 

## 1958-1970 
In 1958 skei Bellville en Parow en nou wen Stephanus François Kotzé (6&nbsp;943 stemme) met 'n stewige meerderheid van 4&nbsp;297 teen die Verenigde Party se D.W. Gray (2&nbsp;646). In die volkstemming van 1960 stem Parow se kiesers dan ook oorweldigend ten gunste van republiekwording met 9&nbsp;300 stemme, vergeleke met 2&nbsp;980 stemme daarteen. Kotzé word gevolglik in 1961 se algemene verkiesing onbestrede verkies en weer in 1966, maar in 1970 durf die nuwe Herstigte Nasionale Party se M.M. Smit hom aan en kry 562 stemme teenoor Kotzé se 8&nbsp;473. Net 59,4% van die 15&nbsp;327 kiesers het gaan stem. 

## 1974 en later 
In 1974 is dit weer 'n kandidaat van die H.N.P., T.G. Visser, wat teen Kotzé staan en dié keer 716 stemme kry teenoor Kotzé se 8&nbsp;041. Sy meerderheid van 7&nbsp;325 stemme was die grootste van enige kiesafdeling in die land, hoewel die N.P. 18 setels in Kaapland onbestrede gewen het en die V.P. vier. Landswyd was daar 43 onbestrede setels. Die N.P. het 122 setels gewen, die V.P. 41 en die Progressiewe Party ses, terwyl geen verkiesing in Pinelands of Karas gehou is nie weens die dood van die V.P.-kandidaat in albei kiesafdelings.

Die N.P. het Parow behou tot in 1994.

## Sien ook 
* Bellville
* Claremont
* Constantia
* De Kuilen
* Durbanville
* Groenpunt
* Groote Schuur
* Kaapse Vlakte
* Kaapstad-Hawe
* Kaapstad-Kasteel
* Kaapstad-Sentraal
* Kaapstad-Tuine
* Liesbeek
* Maitland
* Mowbray
* Nuweland
* Pinelands
* Rondebosch
* Seepunt
* Simonstad
* Soutrivier
* Suid-Skiereiland
* Tygervallei
* Vasco
* Woodstock
* Wynberg

## Bronne 
* Potgieter, D.J. (ed.) 1972. *Standard Encyclopaedia of Southern Africa*. Cape Town: Nasionale Opvoedkundige Uitgewery (Nasou).
* Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
FC Emmen

**FC Emmen** is 'n Nederlandse sokkerspan in Emmen, wat in die Eerste divisie speel. Die span se tuisveld is Stadion Meerdijk, wat 'n kapasiteit van 8600 sitplekke het. Ondanks baie sterk seisoene in die Eerste divisie (Nederland se tweede nasionale afdeling) het die klub nog nooit na die Eredivisie opgeskuif nie.

## Erelys 
* **Kampioen Eerste divisie**
: (naaswenner (2): 1995/96, 2002/03)

## Beroemde sokkerspelers 
*  Martin Drent
*  Mika Nurmela
*  Joos Valgaeren
Helmond Sport

**Helmond Sport** is 'n sokkerspan in die dorp Helmond, wat in die Nederlandse Eerste divisie speel. Die span speel sy tuiswedstryde in Stadion De Braak, wat 4100 toeskouers kan herberg. *Helmond Sport* is in 1967 gestig as professionele afsplitsing van ''Helmondia '55''.

## Erelys 
* **Kampioen Eerste divisie (1)**
: 1981/82
: (naaswenner (1): 1955/56)
* **KNVB-beker**
: (naaswenner (2): 1949, 1985)

## Beroemde sokkerspelers 
*  Evgeniy Levchenko
*  Wim Rijsbergen
MVV Maastricht

**MVV** is 'n sokkerklub in Maastricht (Nederland), wat in die Eerste divisie speel. Die span se tuisveld is De Geuselt, wat 'n kapasiteit van 10 000 sitplekke het.

## Erelys 
* **Kampioen Nederland**
: (naaswenner (1): 1925/26)
* **Kampioen Eerste divisie (2)**
: 1983/84, 1996/97
: (naaswenner (1): 1977/78)

## Beroemde sokkerspelers 
*  Wilfred Bouma
*  Denny Landzaat
*  Bert van Marwijk
*  Kenneth Perez
Maryvale, Johannesburg

duimnael|links|280px|Johannesburg se noordoostelike voorstede in 1929.

**Maryvale** is 'n voorstad van Johannesburg in Suid-Afrika.

## Verwysings
Helderberg (kiesafdeling)

[duimnael|240px|Dr. [Denis Worrall het in 1987 met 39 stemme verloor teen min. Chris Heunis, Helderberg se enigste LV in die setel se 20 jaar lange bestaan.]]

**Helderberg** was eers van 1974 af 'n kiesafdeling vir die Suid-Afrikaanse Volksraad in die streek in die Suidwes-Kaap met dieselfde naam. 

Afbakeningskommissies het van 1910 af telkens verander aan die grense en name van die kiesafdelings in die Helderberg en Overberg. In 1910, 1915, 1920, 1921 en 1924 was daar net Caledon. In 1929 kom Bredasdorp en Hottentots-Holland by. Die drie bestaan sy aan sy tot 1953 toe Caledon en Bredasdorp gekombineer word en Valsbaai sy opwagting maak. Caledon-Bredasdorp verdwyn voor 1958 se verkiesing en sy LV, Dirk Uys, word LV vir Valsbaai. In 1966 word Caledon opnuut afgebaken, maar Hottentots-Holland afgeskaf. Eers weer in 1974 regverdig die kiesertal in dié streek die instel van 'n derde kiesafdeling, wat tot 1994 as Helderberg sou bekend staan.

In die eerste verkiesing in Helderberg in 1974 word Chris Heunis, van 1970 af LV vir Valsbaai, tot die eerste LV vir die nuwe setel verkies met 'n meerderheid van 2&nbsp;625 teen die V.P. se P.A. Myburgh, wat in 1970 in Caledon met 1&nbsp;860 stemme verloor het teen Frank Waring, een van die eerste twee Engelssprekende ministers in dr. H.F. Verwoerd se kabinet en 'n voormalige lid van die Verenigde Party. Heunis behou die setel met gemak in 1977 en in 1981, maar in 1987 se algemene verkiesing staar hy 'n reuse-aanslag deur dr. Denis Worrall in die gesig en wen met net 39 stemme. Worral het later die Onafhanklike Party gestig en in 1989 een van die Demokratiese Party se drie medeleiers geword. Hy het ook in 'n tussenverkiesing op 5 Mei 1976 in Durban-Noord gestaan as Nasionale Party-kandidaat en derde gekom met 3&nbsp;139 stemme in die Progressiewe Reformiste Party se eerste en enigste oorwinning by die stembus toe S.A. Pitman (4&nbsp;243 stemme) met 'n skrale meerderheid van 324 wen teen die V.P. se W.B. Reynolds (3&nbsp;919 stemme). 

## Sien ook 
*Bredasdorp
* Caledon
* Ceres
* Clanwilliam
* Hottentots-Holland
* Malmesbury
* Moorreesburg
* Paarl
* Piketberg
* Riversdal
* Stellenbosch
* Swellendam
* Valsbaai
*Wellington
* Worcester

## Bronne 
* Potgieter, D.J. (ed.) 1972. *Standard Encyclopaedia of Southern Africa*. Cape Town: Nasionale Opvoedkundige Uitgewery (Nasou).
* Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
Simonstad (kiesafdeling)

**Simonstad** het Suid-Skiereiland in 1958 opgevolg as die kiesafdeling in die mees suidelike deel van die Kaapse Skiereiland.

Die LV vir Suid-Skiereiland, Lewis Charles Gay, van die Verenigde Party, wat in 1953 daar onbestrede verkies is, kry ook in 1958 in Simonstad geen teenstand nie. Simonstad stem dan ook in die volkstemming van 1960 oorweldigend teen republiekwording met 9&nbsp;229 nee-stemme en 2&nbsp;591 ja-stemme. Gay kry in 1961 se algemene verkiesing 4&nbsp;632 stemme meer as die nuwe Progressiewe Party se J. Beck. Gay bly tot 29 Maart 1966 LV vir Simonstad en word opgevolg deur John Wiley wat die setel vir die Verenigde Party behou met 2&nbsp;268 stemme meer as die Nasionale Party se L.A. Pienaar, LV vir Bellville vanaf die tussenverkiesing op 28 Oktober 1970.

Wiley behou Simonstad in 1970, eweneens teen Pienaar, met 'n vergrote meerderheid van 3&nbsp;796 stemme en in 1974 teen die N.P. se W.C. Dempsey met 'n meerderheid van 3&nbsp;295. In die aanloop tot die ontbinding van die V.P. in 1977 om 'n breër opposisieparty te stig, word ses Volksraadslede op 19 Januarie 1977 uit die party geskors omdat hulle hul nie met sir De Villiers Graaff se inisiatief ("Red Suid-Afrika") kon vereenselwig nie. Wiley was een van hulle.

Die ses stig op 26 Maart 1977 die Onafhanklike Verenigde Party, waarvan die naam op 28 Mei 1977 na die Suid-Afrikaanse Party (die derde party met dié naam sedert 1910) verander word. Die party vaar verbasend goed in die verkiesing net ses maande na sy stigting. Wiley behou Simonstad en S.A.P.-kandidate wen ook twee setels in Port Elizabeth – Sentraal en Walmer. Die eerste leier was Myburgh Streicher van Mei 1977 tot Januarie 1978 en die tweede en laaste Wiley van 21 Januarie 1980 tot en met die party se inlywing by die Nasionale Party onder leiding van P.W. Botha op 13 Junie 1980.

## Sien ook 
Bellville, Claremont, Constantia, De Kuilen, Durbanville, Groenpunt, Groote Schuur, Kaapse Vlakte, Kaapstad-Hawe, Kaapstad-Kasteel, Kaapstad-Sentraal, Kaapstad-Tuine, Liesbeek, Maitland,Mowbray, Nuweland, Parow, Pinelands, Rondebosch, Seepunt, Soutrivier, Suid-Skiereiland, Tygervallei, Vasco, Woodstock, Wynberg

## Bronne 
* Potgieter, D.J. (ed.) 1972. *Standard Encyclopaedia of Southern Africa*. Cape Town: Nasionale Opvoedkundige Uitgewery (Nasou).
* Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
Aranos

**Aranos** is 'n nedersetting in suidelike Namibië, in die streek van Hardap, Namibië en word beskou as 'n grensstasie na die nabygeleë Kalahariwoestyn. In 2011 het die dorp 3 683 inwoners getel met 'n toerisme-georiënteerde ekonomiese struktuur. Daar is ook 'n klein lughawe vir vlugreise in die Kalahari.

## Plaaslike politiek 
Tot 2010 was Aranos bestuur deur 'n 5-setel dorpsraad. Sedert 2010 is dit na 'n dorp opgegradeer met 'n stadsraad van sewe setels.

Die amptelik uitslag van die 2010 plaaslike verkiesings:

duimnael|regs|200px|Die NG kerk op Aranos.

## Verwysings 
## Sien ook 
* Gereformeerde kerk Aranos
Joseph Serchuk

**Josef Serchuk** (1919 - 6 November 1993) was die bevelvoerder van die Joodse partisaan-eenheid in die Lublin in Pole tydens die Tweede Wêreldoorlog. Na die oorlog, het hy getuig by die verhoor van Nazis en het hy spesiale erkenning ontvang van die Staat van Israel.

## Biografie 
Na sy ouers en ander familielede dood is in die ghetto in 1941, is Josef en sy broer, David na die Sobibor uitwissing kamp gestuur. Na een dag in die kamp het hy saam met sy broer na die naaste bos gevlug. Hulle het saam met ander vlugtelinge die kern van die partisaan groep gestig. Gedurende die oorlog het die groep gelei deur die Jode wat uit die ghetto's ontsnap het, en in die omgewing en van Sobibor geveg. In die groep was ook die skrywer Dov Freiberg.

Na die oorlog neem Josef deel in die opspoor van Nazi-oorlogmisdadigers in Europa en het gedien as 'n getuie in die Neurenberg-verhore. Nadat hy teruggekeer het na Pole het hy aansoek gedoen om te emigreer na Israel, maar is afgekeur.

Na hy in 1950 'n paspoort bekom en het daarna na Israel gegaan. Onmiddellik met sy aankoms in Israel is aangestel in die Weermag. Na sy weermagdiens het hy getrou, en hom in Yad Eliyahu in Tel Aviv gevestig en besigheid bedryf.

Oor die jare het Serchuk 'n paar keer teruggekker na Europa om te getuig in die verhoor van die Nazi-oorlog misdadigers. In die verhoor van Oberscharführer Hugo Raschendorfer was hy die enigste vervolging getuie. Na Raschendorfer skuldig bevind en tot lewenslange gevangenisstraf gevonnis was, was spesiale toekenning van die Nazi-misdade ondersoek departement van die Israel Polisie aan Serchuk gemaak.

In 1967 het Levi Eshkol, die Israeliese eerste minister, aan hom die vegters teen Nazi's medalje toegeken en in 1968 ontvang hy ook die staat vegters medalje.

Serchuk sterf in 1993 in Tel Aviv op die ouderdom van 74. Hy was getroud en laat nege kinders en meer as 'n honderd kleinkinders en agterkleinkinders agter.

## Verdere leeswerk 
* Freiberg, Dov (1993). *A Journey To The Past With Dekel Shibolim*. Ramla.
* Freiberg, Dov (1996). *A Man as Any Other.* Ramla.
* Freiberg, Dov (2007). *To Survive Sobibor*. New York.

## Eksterne skakels 
* Oor Oberscharführer Hugo Raschendorfer en sy vonnis
Glenwood

**Glenwood** is een van die oudste voorstede in suidelike Durban, KwaZulu-Natal (Suid-Afrika). Volgens die 2001-sensus het Glenwood 'n bevolking van 5&nbsp;617 gehad, van wie 3&nbsp;950 (70,3%) Blankes was.

## Eksterne skakels en bronne 
* www.sa-venues.com/glenwood Inligting oor Glenwood

## Verwysings
Middelpos

**Middelpos** is 'n klein nedersetting in die Noord-Kaap, Suid-Afrika. Die dorpie is tussen Calvinia en Sutherland op die R354 provinsiale pad langs die Roggeveldberge. Die dorpie se naam is in die roman, *Middlepost*,  van Anthony Sher verewig.

## Sien ook 
* Lys van dorpe in Suid-Afrika

## Bron 
* Op Pad in Suid-Afrika. B.P.J. Erasmus. 1995.
Tartarye

[duimnael|Die [Amsterdamse burgemeester Nicolaes Wiltsen het in 1705 'n kaart van Tartarye ("Die Land van die Tartare") gepubliseer]]

**Tartarye** is die historiese benaming van Sentraal-Asië, Noord-Asië en dele van Oos-Europa. Hierdie gebied was die tuisland van die Tatare, 'n sambreelterm wat vroeër algemeen gebruik is om na Mongole en Turkse volkere te verwys, en die gebied waaroor die Mongoolse Ryk en sy opvolgerstate beheer gehad het. Voor die tyd van die ontdekkingsreisigers Zheng He en Christophorus Columbus het Europeërs dikwels na alle onbekende gebiede buite Europa en Afrika as Tartarye verwys. 

Die term *Tartarye* is vanaf die middeleeue tot in die 19de eeu deur Europeërs gebruik, maar is deur moderne terme vervang nadat westelike verkenners met wetenskaplike navorsing oor die betrokke Asiatiese gebiede begin het en die politieke omstandighede en etniese identiteite met die uitbreiding van die Russiese Ryk en die vestiging van Russiese setlaars ingrypend verander het. In die Russiese konteks is die term *Tartarye* gewoonlik vervang met *Siberië*.
 
Tartarye is tradisioneel onderverdeel in:
* Klein- of Europese Tartarye wat die steppegebiede van Oos-Europa noord van die Swartsee behels en die Khanate Astrachan, Kasan en veral die Khanat van die Krim-Tatare met die Krim-skiereiland en die streke langs die benedeloop van die Dnjepr- en Don-riviere ingesluit het. 
* Groot of Asiatiese Tartarye wat Sentraal- en Noord-Asië behels het.
* Hoog- of Chinese Tartarye met Oos-Turkestan, Mongolië en soms ook Tibet wat deel uitgemaak het van die Chinese Keiserryk.
* Vrye Tartarye of Westelike Turkestan voordat dit onder Russiese bewind gekom het.
* Moskowitiese of Russiese Tartarye wat na gelang van die Russiese uitbreiding dele van Siberië en Turkestan behels het.
* Oostelike Tartarye met Mantsjoerye en Oos-Siberië.

## Komplotteorie 
Die gebruik van Tartarye as 'n pleknaam het al komplotteorieë tot gevolg gehad, insluitend idees van 'n verborge verlede en moddervloede. Sulke beskouings beweer dat Tartarye (of die "Tartariese Ryk") 'n verlore beskawing met gevorderde tegnologie en kultuur was. Dit neem nie die gedokumenteerde geskiedenis van Asië, waarna Tartarye verwys, ernstig op nie. In die huidige tyd strek die Tartarye-streek van sentraal Afghanistan tot noordelike Kasakstan, sowel as gebiede in huidige Mongolië, China en die Russiese Verre Ooste as "Chinese Tartarye". 

## Verwysings 
## Eksterne skakels
Albrecht I van Brandenburg

duimnael|links|upright|Die seël van Albrecht I dra die randskrif *Adelbertus D(e)i gr(ati)a marchio (in Brandenborch)*
**Albrecht I van Brandenburg**, ook bekend onder sy bynaam **Albrecht die Beer** of as **Albrecht von Ballenstedt** (* omstreeks 1100; † 18 November 1170 in Stendal), het as heerser van die Askaniër-dinastie in 1157 die Mark Brandenburg gestig en as sy eerste markgraaf geregeer.

Albrecht het die vestiging van Duitse setlaars in die ooste bevorder en die gewes Nordmark, wat tydens die Groot Slawiese Opstand in 983 verlore gegaan het, as Mark Brandenburg weer by die Heilige Romeinse Ryk ingelyf.
Mark Brandenburg

Die **Mark Brandenburg** was 'n markgraafskap van die Heilige Romeinse Ryk wat vanaf 1157 tot en met sy omskepping in die Provinsie Brandenburg in 1815 bestaan het. Sy kerngebied Kurmark is in 1356 met die Goue Bul van Karel IV as een van die sewe keurvorstedomme van die Heilige Romeinse Ryk formeel erken. Dié sewe keurvorste was stemgeregtig om die konings van die Ryk te verkies.

Twee stigtingsdatums word in historiese kronieke genoem. Die stigting van die bisdom Brandenburg deur Otto I in 948 het die weg gebaan vir die vestiging van Duitssprekende nedersettings en markdorpe in die voorheen Slawiese gebied.  Op 11 Junie 1157 het die Askaniër-vors Albrecht I homself tot markgraaf van Brandenburg verklaar. Met die kroning van keurvors Frederik III in Koningsberg as "Frederik I, koning in Pruise"  in 1701 is die Pruisiese monargie as nuwe Europese moondheid gevestig. Die oorspronklike markgraafskap se status is sodoende afgeskaal tot dié van 'n provinsie van Pruise, al is dit formeel eers in 1815 gestig.

duimnael|links|Die Mark Brandenburg in die laat middeleeue
duimnael|links|Brandenburg-Pruise onder Johann Sigismund en Friedrich Wilhelm
Die Mark Brandenburg het die grootste deel van die huidige Duitse deelstaat Brandenburg, Berlyn, die streek Altmark wes van die Elberivier in die noorde van Sakse-Anhalt en die landskap Neumark met Sternberg en Westernberg ingesluit. Die laasgenoemde gebied oos van die Oderrivier maak tans grotendeels deel uit van die Poolse woiwodskap Lebus, terwyl kleiner dele by die woiwodskap Wes-Pommere ingesluit is.

Die suidelike dele van Brandenburg, wat tot en met 1815 deel uitgemaak het van Sakse (veral Niederlausitz en Jüterbog) was nie deel van die historiese Mark Brandenburg nie.

*Mark Brandenburg* of kort *Mark* word in die huidige Duitse omgangstaal dikwels as sinonieme vir die deelstaat Brandenburg gebruik, alhoewel hierdie taalgebruik nog in historiese nog in geografiese opsig korrek is nie.

## Verwysings
Free State Stars

**Free State Stars** is 'n sokkerklub in Bethlehem, Vrystaat, Suid-Afrika, wat in die Premier Sokkerliga speel. Die span se tuisveld is Goble Park in Bethlehem met 'n kapasiteit van 20&nbsp;000 toeskouers, maar hulle speel ook in die groter Charles Mopeli-stadion in Phuthaditjhaba in die voormalige QwaQwa.

## Erelys 
* **Kampioen Tweede afdeling (1)**
: 1984/85
* **Coca Cola-beker (1)**
: 1996
* **Nedbank-beker (1)**
: 2018
SC Veendam

**SC Veendam** was 'n sokkerspan in die Nederlandse dorp Veendam, wat tot hulle bankrotskap in die Eerste divisie gespeel het. In April 2013 het die klub opgehou bestaan. Hulle amateurspan, *VV Veendam 1894*, wat in 1974 van die professionele span afgesplit het, speel tans in die *Tweede Klasse*.
Die span se tuisveld is De Langeleegte, wat 6&nbsp;500 toeskouers kan vat. Vroeër het die klub ook as *BV Veendam* (*Betaald Voetbal Veendam*) bekend gestaan.

## Erelys 
* **Kampioen Eerste divisie**
: (naaswenner (1): 1987/88)

## Beroemde sokkerspelers en afrigters 
### Spelers 
*  Dick Nanninga
*  Frans de Munck
*  Gerard Wiekens

### Afrigters 
*  Leo Beenhakker
*  Thiemo Meertens
Koopmansfontein

**Koopmansfontein** is 'n spoorweghalte en klein nedersetting op die R31-provinsiale pad in die Noord-Kaap, Suid-Afrika. Dit is moontlik vernoem na 'n Griekwa met die naam van Koopman. Die nedersetting is sowat 20&nbsp;km noordwes van Ulco.

## Sien ook 
* Lys van dorpe in Suid-Afrika

## Bron 
*
Premiersokkerliga

Die **Premiersokkerliga** is die hoogste sokkerafdeling in Suid-Afrika in die betaalde manskompetisie wat deur die Suid-Afrikaanse Sokkervereniging georganiseer word. Die kompetisie bestaan uit sestien klubs, waar die nommer sestien aan die einde van die seisoen na die Nasionale Eerste Liga relegeer. Die kampioene kwalifiseer vir die CAF Kampioene-liga.

## Klubs in 2024/'25 
* AmaZulu
* Cape Town City
* Chippa United
* Golden Arrows
* Kaizer Chiefs
* Magesi
* Mamelodi Sundowns
* Marumo Gallants
* Orlando Pirates FC
* Polokwane City
* Richards Bay
* Royal AM
* Sekhukhune United
* Stellenbosch
* Supersport United
* TS Galaxy

## Wenners 
In hierdie tabel verskyn die wenners van die Premiersokkerliga en sy voorgangers die **Nasionale Sokkerliga** (tussen 1985 en 1995) en die **Nasionale Premiersokkerliga** (tussen 1978 en 1985). Al die wenners in hierdie tabel kan beskou word as die *sokkerkampioen van Suid-Afrika*. Voor 1978 was daar twee afdelings gewees: die *NPSL* (sedert 1971) vir swart spelers en die Nasionale Sokkerliga (sedert 1959) vir wit spelers, as gevolg daarvan kan 'n duidelike *sokkerkampioen van Suid-Afrika* nie aangewys word nie.

## Verwysings 
## Eksterne skakels 
*  Amptelike webwerf
Kosakië

**Kosakië** (Russies: Казакия) is ’n term wat dikwels gebruik word om te verwys na tradisionele gebiede waar die Kosakke in Rusland gewoon het. Dit kan ook verwys na ’n beplande onafhanklike staat vir die Kosakke.

Die naam het gewild geword onder Kosak-immigrante in Europa na die Russiese Rewolusie van 1917 en die daaropvolgende burgeroorlog. Dit is gebruik vir ’n verenigde gebied van sewe Kosak-groepe: die Don-, Koeban-, Terek-, Astrachan-, Oeral-, Orenboerg- en Kalmikië-leër. In die laat 1920's het die idee veral gewild geword onder Kosak-immigrante in Praag, Tsjeggo-Slowakye. 

Tydens die Tweede Wêreldoorlog het die Kosakke wat vir Nazi-Duitsland geveg het, die Russiese Bevrydingsleër op die been gebring in die hoop om so ’n onafhanklike staat te stig, maar dit het nie gematerialiseer nie.

## Verwysings
Van Zylsrus

**Van Zylsrus** is 'n nedersetting in die Noord-Kaap, Suid-Afrika. Die dorpie lê langs die oewer van die Kurumanrivier, sowat 105&nbsp;km noordwes van Hotazel op die R31-hoofpad wat hier 'n gruispad is. Water in die rivier word hier maar selde gesien. Die dorpie is op die suidelike grens van die Kalahari.

## Sien ook 
* Lys van dorpe in Suid-Afrika

## Verwysings 
## Bronne 
* Op Pad in Suid-Afrika. B.P.J. Erasmus. 1995.
Rietfontein, Noord-Kaap

**Rietfontein** is 'n dorp in die Noord-Kaap en 'n grenspos tussen Suid-Afrika en Namibië. Hier is ook 'n sendingstasie van die NG Kerk. Die grenspos is daagliks oop van 08:00 tot 16:30. Daar is verskeie panne in die omgewing, soos Hakskeenpan, Uitsakpan en Koppieskraalpan.

Die sendingstasie Rietfontein, wat in Khoikhoi bekendstaan as Aakaap, is in 1801 deur William Anderson (1769–1852) en Johannes Jacobus Kicherer (1775–1825) van die Londense Sendinggenootskap gestig. Rietfontein is 'n vertaling van die Khoikhoi-naam, wat bestaan uit *a* (riet) en */ab* (poel of fontein).

## Trivia 
Elsie Vaalbooi, 'n lid van die ǂKhomani (Nǁnǂe) San of Boesmans en van die laaste sprekers van die Nǁng taal het hier grootgeword.

## Sien ook 
* Grensposte van Suid-Afrika
* Lys van dorpe in Suid-Afrika

## Bronne 
* 
*  Raper, Peter Edmund. 2004. *New Dictionary of South African Place Names*. Johannesburg & Cape Town: Jonathan Ball Publishers.

## Verwysings
Hetman

, deur Leon Kapliński]]
**Hetman** was in die 15de tot 18de eeu die titel van die tweede hoogste militêre aanvoerder (naas die monarg) in Pole en die Groothertogdom van Litaue, wat van 1569 tot 1795 saam die Pools-Litause Gemenebes was.

Dit was ook die hoogste militêre rang in die Oekraïne se Kosak-hetmanate. Die titel *гетьман* is van die 16de eeu af deur die Oekraïnse Kosakke gebruik en *hejtman* van die 15de eeu af deur die Tsjegge in Boheme. *Hejtman* is vandag die term vir die verkose goewerneur van ’n Tsjeggiese streek bekend as *kraj*.
Ataman

duimnael|upright|*Ataman Krasnoschekov*, deur Alexei Antropov, 1761

**Ataman** (Russies: атаман; Oekraïns: отаман) was die titel van ’n aanvoerder van veral die Russiese Kosakke. In sekere periodes van die geskiedenis is die woord hetman ook gebruik, veral vir Oekraïnse Kosakke.

Die woord ataman of hetman kom moontlik van die Duitse woord *hauptman* of meer waarskynlik van ’n Turkse woord wat beteken "vader van die ruiters". 

## Verwysings 
## Eksterne skakel 
*Encyclopedia of Ukraine
Ricus Nel

**Ricus Nel** is 'n Afrikaanse musikant en sanger wat al goue status bereik het met verkope. Sy debuutalbum, *Sak en Pak* is op 15 Augustus 2011 deur Select-musiek vrygestel. Hy roem daarop dat hy dertien musiekinstrumente kan speel. Hy was gereeld op Jukebox, 'n gewilde program op kykNET te sien.

Daar is omtrent nie ‘n CD deur ‘n gewilde Afrikaanse treffersparadesanger waarop Ricus Nel se veelsydige musikaliteit nie benut word nie!  

Na die groot sukses van sy debuut vrystelling is Ricus Nel terug met 'n opvolg-album, dit beloof om selfs meer as voorheen te beïndruk. Hierdie album is opgeneem met 'n tipiese aardse - organiese - gevoel, en die liedjies is diep, maar lewendig en eg. Die meeste van die liedjies is oorspronklik, met die uitsondering van 'n paar covers soos "Amanda", "You're My Best Friend" en ook die twee instrumentele "Grenswag" en "Outa In Die Langpad".

## Getroud met 
*Liza Brönner
*26 Januarie 2013

## Diskografie 
* Sak en Pak, 2011
* Sout van die Aarde, 2013

## Musiek Videos 
* Spyt kom te laat
* Nogsteeds lief vir haar
* Some broken hearts never mend
* Sak en pak
* Ek wonder
* Amanda

## Sien ook 
* Lys van Suid-Afrikaanse musikale kunstenaars

## Media 
* [Kwêla Kyknet(https://af.wikipedia.org/wiki/Kyknet): Ricus Nel en Liza Brönner]
* [Huisgenoot(https://af.wikipedia.org/wiki/Huisgenoot)-Tempo Winter 2012 Voorbladsterre: Riana Nel, Armand Hofmeyr en Ricus Nel]
* MD Greyling Interview with Ricus Nel - Foot In The Door
* [Ricus Nel stel sy nuwe cd by http://www.innibos.co.za/ inniBOS, bekend (by inniBOS,  on Friday, 21 June 2013 in Musiek)] 
* Album: Sout van die Aarde deur Ricus Nel(Deur Huisgenoot Digitaal op August 16, 2013 ) 

## Verwysings 
## Eksterne Skakels 
* Facebook
* www.ricusnel.co.za
Nikolaiviertel

[duimnael|regs|Die Nikolaiviertel met die Spree-oewer. In die agtergrond: Nikolaikerk en die [Televisietoring van Berlyn|Berlynse televisietoring]]

Die **Nikolaiviertel** ("Nikolaikwartier") was een van die vroegste kwartiere waarin die Berlynse stadsgebied vanaf die 13de eeu onderverdeel is. Net soos die ander stadsbuurte van hierdie periode (*Heilig-Geist-Viertel*, *Marienviertel* en *Klosterviertel*) is dit na 'n kerkinstelling vernoem, naamlik die Nikolaikerk as sy sentrale gebou. 

Die huidige Nikolaiviertel is tussen 1985 en 1987 ter geleentheid van die 750-jaarfeesviering van Berlyn in 1987 in 'n historiserende styl heropgebou. Dit is in die stadsdeel *Mitte* aan die oostelike oewer van die Spreerivier tussen *Rathausstraße*, *Spandauer Straße* en *Mühlendamm* geleë.

## Geskiedenis 
duimnael|links|Die Nikolaikerk in 1827
Die Sint Nikolaikerk, 'n laat-Romaanse veldsteenbasiliek, is omstreeks 1200 voltooi. Rondom hierdie sakrale gebou het 'n nedersetting met twee buurte begin ontwikkel: Berlin of Oud-Berlyn, die groter een van die twee dorpe, het oos van die Spree ontstaan, die kleiner susterdorp Cölln aan die teenoorliggende rivieroewer. Die twee buurte is deur die Mühlendamm-brug met mekaar verbind. Albei nedersettings het omstreeks 1230 stadstatus gekry. Min is bekend oor die vroeë geskiedenis van die dubbelstad waaruit die latere Duitse hoofstad Berlyn sou ontwikkel aangesien alle geskiedkundige dokumente vermoedelik deur 'n brandramp in 1380 vernietig is.

Die vroegste dokument, wat bewaar gebly het en waarin na Cölln verwys word, dateer van 28 Oktober 1237. Die oudste skrifstuk, wat 'n verwysing na Berlyn bevat, dateer van 26 Januarie 1244. Omdat die twee nedersettings kort daarna tot 'n enkele groot nedersetting gegroei het, word 1237 as die geskiedkundige stigtingsdatum van Berlyn beskou. 

Op 20 Maart 1307 is Berlin en Cölln amptelik verenig as Berlin-Cölln. Keurvors Johann Cicero het hier vanaf 1486 sy permanente residensie gehad. In hierdie periode was die dubbelstad reeds 'n beduidende handelsplek wat in die 14de eeu by die magtige Hanseverbond aangesluit het.

Die ekonomiese mag en welvaart van sy burgers was in 1264 groot genoeg om die sentrale gebou, die Nikolaikerk, tot 'n Gotiese hallekerk om te bou. Ook in die volgende eeue is die kerk steeds weer verander, maar sy belangrikste argitektoniese kenmerk, die asimmetriese middeleeuse fasade met sy enkele toring, het die stadshorison van die geskiedkundige Berlynse middestad nog tot in die laat 19de eeu oorheers. Dit is eers in die 1870's deur 'n Nieu-Gotiese dubbelkerktoring vervang.

Terwyl die Berlynse stadsgebied steeds verder uitgebrei het en nuwe sentrums in ander buurte ontstaan het, is die Nikolaiviertel nouliks deur hierdie veranderinge geraak. Sy nou straatjies is hoofsaaklik deur ambagsmanne bewoon.
Nowotsjerkassk

**Nowotsjerkassk** (Russies: Новочерка́сск) is ’n stad in die Rostof-oblast in Rusland. Dit is op die regteroewer van die Toezlof-rivier en aan die Aksai-rivier geleë. Volgens die 2014-sensus het die stad 173&nbsp;400 inwoners.

Dit is in 1805 deur Matwei Platof gestig as die administratiewe hoofstad van die Don-Kosakke-leër toe die inwoners van die stad Tsjerkassk verplig was om dié dorp aan die oewers van die Don-rivier te ontruim weens voortdurende oorstromings.

Tydens die Russiese Burgeroorlog was Nowotsjerkassk (letterlik "Nuwe Tsjerkassk") die middelpunt van die Don-Kosakke se teenrewolusie. Die Rooi Leër het die Wit Leër op 7 Januarie 1920 uit die stad verdryf. In 1962 is die plaaslike kosopstande wreed deur die Sowjet-weermag onderdruk in wat bekend geword het as die Nowotsjerkassk-slagting.

## Verwysings 
## Eksterne skakels 
* Stadsforum
* Die Nowotsjerkassk-slagting, 1-3 Junie 1962
Wellington (kiesafdeling)

**Wellington** het in die tagtigerjare (1980s) vir Moorreesburg as kiesafdeling vir die Suid-Afrikaanse Volksraad vervang en 'n setel gebly tot in 1994.

## Sien ook 
Bredasdorp, Caledon, Ceres, Clanwilliam, Helderberg, Hottentots-Holland, Malmesbury, Moorreesburg, Paarl, Piketberg, Riversdal, Stellenbosch, Swellendam, Valsbaai, Worcester

## Bronne 
*  Potgieter, D.J. (ed.) 1972. *Standard Encyclopaedia of Southern Africa*. Cape Town: Nasionale Opvoedkundige Uitgewery (Nasou).
*  Schoeman, B.M. 1977. *Parlementêre verkiesings in Suid-Afrika 1910–1976*. Pretoria: Aktuele Publikasies.
Waikatostadion

Die **Waikatostadion** is 'n groot stadion in Hamilton, Nieu-Seeland, wat vir sport en kulturele byeenkomste aangewend word. Die stadion het 'n totale kapasiteit van 25&nbsp;800 sitplekke en word deur Hamilton se stadsraad besit. Verskeie wedstryde is gedurende die Rugbywêreldbeker 1987 en die Rugbywêreldbeker 2011 hier gespeel. Dit was ook een van die gasheerstadions tydens die Vrouesokkerwêreldbeker 2023.

## Fotogalery 

Lêer:Lions vs New Zealand Maori.jpg|Die Britse en Ierse Leeus teen die Nieu-Seeland Māorirugbyspan in 2005
Lêer:Wales vs Samoa 2011 RWC (2).jpg|Wedstryd tussen Wallis en Samoa tydens die Rugbywêreldbeker 2011

## Wedstryde 
### Rugbywêreldbeker 1987 
### Rugbywêreldbeker 2011 
### Vrouesokkerwêreldbeker 2023 
## Verwysings 
## Eksterne skakels 
*  Amptelike webwerf
North Harbour-stadion

Die **North Harbour-stadion** is 'n groot stadion in Albany, North Shore City in Nieu-Seeland. Die stadion is in 1997 geopen, na amper 'n dekade se besprekings, beplanning en konstruksie. Dit het 'n reghoekige vorm en word hoofsaaklik vir rugbywedstryde en opelugkonserte aangewend, terwyl die aangrensende ovaalvormige stadion vir krieketwedstryde ingespan word. Verskeie wedstryde is gedurende die Rugbywêreldbeker 2011 hier gespeel.

## Fotogalery 

Lêer:Match France-Japon.JPG|Wedstryd tussen Frankryk en Japan tydens die Rugbywêreldbeker 2011
Lêer:South Africa vs Samoa 2011 RWC (4).jpg|Wedstryd tussen Suid-Afrika en Samoa tydens die Rugbywêreldbeker 2011

## Wedstryde 
### Rugbywêreldbeker 2011 
:*Hoofartikel: Rugbywêreldbeker 2011*.

### Rugbyliga-toetswedstryde 
## Eksterne skakels
Kaapse Vlakte (kiesafdeling)

**Kaapse Vlakte** was 'n kiesafdeling vir die Suid-Afrikaanse Volksraad van 1929 tot 1953.

In die eerste verkiesing op die Kaapse Vlakte wen Alexander John Chiappini van die Suid-Afrikaanse Party met 'n meerderheid van 533 teen die Nasionale Party se W. McGregor. Twee onafhanklikes, D.G. Wolton en P.J. Wolmarans het onderskeidelik 93 en 84 stemme gekry. Chiappini bly net LV tot 7 April 1933, want voor daardie verkiesing word Kaapse Vlakte tydelik afgeskaf. In 1938 is die kiesafdeling terug en nou wen die Verenigde Party se Reuben John du Toit, LV vir Maitland van 1933 tot 1938 en Pinelands van 1953 tot 1958, met 'n meerderheid van 1&nbsp;882 teen W.R. Laubscher van die Gryshemde. Die Arbeidersparty se J.W. Emmerich was derde en die Dominiumparty se H.E. Sedgwick vierde. 

Du Toit behou Kaapse Vlakte in 1943 met 'n meerderheid van 3&nbsp;385 stemme teen die onafhanklike A.G.H. Loubser en die Kommunistiese Party se J.H. Fourie. Du Toit kry 4&nbsp;559 stemme vergeleke met Loubser se 1&nbsp;174 en Fourie se 1&nbsp;165. In 1948 kry Du Toit 4&nbsp;385 stemme meer as P.J. Cadman van die kortstondige Suid-Afrikaanse Party, wat ontstaan het nadat die Dominiumparty ontbind het. 'n Ander kandidaat van die Kommunistiese Party, F. Carneson, kom dié keer ook derde, met 1&nbsp;009 stemme.

Du Toit gaan staan in 1953 in Pinelands en toe wen Christopher George Starke met 'n meerderheid van 5&nbsp;853 stemme teen die N.P. se C.J. Roelofse. 'n Onafhanklike, N.H. Bartman, kry net 51 stemme. Dit was die laaste verkiesing op Kaapse Vlakte want voor die verkiesing van 1958 bly die kiesafdeling tydens 'n herafbakening in die slag. Eers vir die verkiesing van 1966 maak die kiesafdeling Tygervallei, wat dele van die ou Kaapse Vlakte insluit, sy opwagting.

## Sien ook 
Bellville, Claremont, Constantia, De Kuilen, Durbanville, Groenpunt, Groote Schuur,  Kaapstad-Hawe, Kaapstad-Kasteel, Kaapstad-Sentraal, Kaapstad-Tuine, Liesbeek, Maitland, Mowbray, Nuweland, Parow, Pinelands, Rondebosch, Seepunt, Simonstad, Soutrivier, Suid-Skiereiland, Tygervallei, Vasco, Woodstock, Wynberg

## Bronne 
* Potgieter, D.J. (red.) 1972. *Standard Encyclopaedia of Southern Africa*. Cape Town: Nasionale Opvoedkundige Uitgewery (Nasou).
* Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
McLeanpark

**McLeanpark** is 'n groot, veeldoelige stadion in Napier, Nieu-Seeland. Die stadion word hoofsaaklik vir rugby- en krieketwedstryde gebruik. Dit is een van die land se tien groot krieketgronde. Verskeie wedstryde is gedurende die Rugbywêreldbeker 1987 en die Rugbywêreldbeker 2011 hier gespeel. Dit is ook tydens die Vrouekrieketwêreldbeker 1982, die Krieketwêreldbeker 1992 en die Krieketwêreldbeker 2015 vir wedstryde gebruik.

## Wedstryde 
### Vrouekrieketwêreldbeker 1982 
### Rugbywêreldbeker 1987 
### Krieketwêreldbeker 1992 
### Rugbywêreldbeker 2011 
### Krieketwêreldbeker 2015 
## Verwysings 
## Eksterne skakels 
*  *McLean Park* op ESPNcricinfo
Okarapark

**Okarapark** is 'n veeldoelige stadion in Whangarei in Nieu-Seeland. Dit word tans meestal vir rugbywedstryde gebruik en is die tuisveld van die Northland Rugbyunie. Die stadion is in 1965 gebou en kan 30&nbsp;000 toeskouers akkommodeer. Verskeie wedstryde is gedurende beide die Rugbywêreldbeker 2011 en Vrouerugbywêreldbeker 2021 hier gespeel.

## Wedstryde 
### Rugbywêreldbeker 2011 
### Vrouerugbywêreldbeker 2021 
## Eksterne skakels